# Bilag 2 – Tro og love erklæring om ubetalt, forfalden gæld til det offentlige og om opfyldelse af Udbudsdirektivets artikel 45.

**Tro og love erklæring**

**Erklæring på tro og love om ubetalt, forfalden gæld til det offentlige og om opfyldelse af udbudsdirektivets artikel 45**

I henhold til § 1, stk. 1 i lovbekendtgørelse nr. 336 af 13. maj 1997 skal tilbudsgiver afgive en erklæring om, i hvilket omfang tilbudsgiver har ubetalt forfalden gæld til det offentlige.

Ved gæld til det offentlige forstås, jf. nævnte lovbekendtgørelses § 2, stk. 2, skatter, afgifter samt bidrag til sociale sikringsordninger i henhold til lovgivningen i Danmark eller det land, hvor tilbudsgiver er etableret.

Undertegnede virksomhed erklærer herved på tro og love, at virksomheden ikke har ubetalt, forfalden gæld til det offentlige på tilbudstidspunktet, som overstiger 100.000 kr.

Undertegnede virksomhed giver hermed samtykke til, at udbyder kan kontrollere ovennævnte oplysninger ved henvendelse til de relevante inkassomyndigheder.

1. Fra deltagelse i en udbudsprocedure skal udelukkes enhver leverandør mod hvem der er afsagt endelig dom om:

* 1. deltagelse i en kriminel organisation som defineret i artikel 2, stk. 1, i Rådets fælles aktion 98/773/RIA[20)](https://www.retsinformation.dk/Forms/R0710.aspx?id=26719" \l "SN520#SN520)
  2. bestikkelse som defineret i henholdsvis artikel 3 i Rådets retsakt af 26. maj 1997 [21)](https://www.retsinformation.dk/Forms/R0710.aspx?id=26719" \l "SN521#SN521) og artikel 3, stk. 1, i Rådets fælles aktion 98/742/RIA [22)](https://www.retsinformation.dk/Forms/R0710.aspx?id=26719" \l "SN522#SN522)
  3. svig som omhandlet i artikel 1 i konventionen om beskyttelse af De Europæiske Fællesskabers finansielle interesser [23)](https://www.retsinformation.dk/Forms/R0710.aspx?id=26719" \l "SN523#SN523)
  4. hvidvaskning af penge som defineret i artikel 1 i Rådets direktiv 91/308/EØF af 10. juni 1991 om forebyggende foranstaltninger mod anvendelse af det finansielle system til hvidvaskning af penge. [24)](https://www.retsinformation.dk/Forms/R0710.aspx?id=26719" \l "SN524#SN524)

2. Fra deltagelse i en udbudsprocedure kan udelukkes enhver økonomisk aktør:

1. hvis bo er under konkurs, likvidation, skifte eller tvangsakkord uden for konkurs, som har indstillet sin erhvervsvirksomhed eller befinder sig i en lignende situation i henhold til en tilsvarende procedure, der er fastsat i national lovgivning
2. hvis bo er begæret taget under konkursbehandling eller behandling med henblik på likvidation, skifte eller tvangsakkord uden for konkurs eller enhver tilsvarende behandling, der er fastsat i national lovgivning
3. som ved en retskraftig dom ifølge landets retsforskrifter er dømt for en strafbar handling, der rejser tvivl om den pågældendes faglige hæderlighed
4. som i forbindelse med udøvelsen af sit erhverv har begået en alvorlig fejl, som de ordregivende myndigheder bevisligt har konstateret
5. som ikke har opfyldt sine forpligtelser med hensyn til betaling af bidrag til sociale sikringsordninger i henhold til retsforskrifterne i det land, hvor den pågældende er etableret, eller i den ordregivende myndigheds land
6. som ikke har opfyldt sine forpligtelser med hensyn til betaling af skatter og afgifter i henhold til retsforskrifterne i det land, hvor den pågældende er etableret, eller i den ordregivende myndigheds land
7. som svigagtigt har givet urigtige oplysninger ved meddelelsen af de oplysninger, der kan kræves i henhold til denne afdeling, eller som har undladt at give disse oplysninger.

Undertegnede erklærer herved ikke at være omfattet af ovennævnte udelukkelseskriterier.

|  |
| --- |
| Virksomhedens navn og adresse: |

*Dato og underskrift*